
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 940 

10 Νοεμβρίου 1995 



ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (700) στρεμμάτων στη 
θέση «Άγιος Δημήτριος» των Κοινοτήτων Γκρίκας 
και ΝεοχωρΙου Ν. Θεσπρωτίας . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση μεταφοράς συντελεστή δόμησης από ακίνητο 
που βρίσκεται εντός του εγκεκριμένου ρυμοτομικού 
σχεδίου του Δήμου Αθηναίων στην οδό Πατρώου αρ. 

7 Πλάκα, μεταξύ των οδών Μητροπόλεως και Απόλ¬ 
λωνος και στο οποίο υπάρχει κτίσμα χαρακτηρι¬ 
σμένο ως διατηρητέο από το ΥΠΕΧΩΔΕ (ΦΕΚ 


617Δ/80) . 2 

Αρση απαλλοτρίωσης με τροποποίηση Ρ.Ε. Ν. Ιωνίας 
για αποχαρακτηρισμό χώρου σχολείου και πράσινου 
και καθορισμό του σαν Ο.Τ. 417α . 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3521 (1) 

Κήρυξη αναδασωτέας έκτασης (700) στρεμμάτων στη 
θέση «Άγιος Δημήτριος» των Κοινοτήτων Γκρίκος και 
Νεοχωρίου Ν. Θεσπρωτίας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΘΕΣΠΡΩΤΙΑΣ 

Έχοντας υπόψη; 

1. Τις διατάξεις: 

α. Του άρθρου 117 παρ. 3 του Συντάγματος της χώρας, 
β. Των άρθρων 38 και 41 παρ. 1 και 3 του Ν. 998/79 


«Περί προστασίας Δασών και Δασικών εν γένει εκτά¬ 
σεων». 

γ. Του άρθρου 12 παρ. 3 του Ν. 2040/92 «Ρύθμιση θε¬ 
μάτων αρμοδιότητας Υπ. Γεωργίας». 

δ. Του Π.Δ. 94/93 «Καθορισμός αρμοδιοτήτων που δια¬ 
τηρούνται από τον Υπ. Γεωργίας». 

ε. Του Ν. 2240/93 «Συμπλήρωση διατάξεων για τη Νο¬ 
μαρχιακή Αυτοδιοίκηση». 

2. Την με αριθ. 180417/1180/6.7.80 Δ/γή του Υπ. Γε- 
ωργίας. 

3. Το γεγονός ότι στην παραπάνω τοποθεσία έλαβε 
χώρα πυρκαϊά που αποτέφρωση δασικές εκτάσεις των 
Κοινοτήτων Γκρίκας και Νεοχωρίου. 

4. Την προφορική εισήγηση του Δ/ντή Δασών Ν. θεσ/ 
τίας, αποφασίζουμε; 

Κηρύσσουμε αναδασωτέα με σκοπό την με φυσική ανα¬ 
γέννηση αποκατάσταση της δασικής βλάστησης που κα¬ 
ταστράφηκε, τη δημόσια δασική έκταση εμβαδού επτακο¬ 
σίων (700) στρεμμάτων που βρίσκεται στη θέση «Άγιος 
Δημήτριος», η οποία είναι περιοχή των Κοινοτήτων Γκρί- 
κας και Νεοχωρίου. Η έκταση αυτή προσδιορίζεται με τα 
στοιχεία ΑΒΓΔΕΖΑ του τοπογραφικού διαγράμματος του 
Δασοπόνου Γεωργίου Μπάλλα και έχει όρια: 

Ανατολικά: Ιδιόκτητα ελαιοκτήματα και καλλιέργειες, 

Δυτικά; Δημόσιες δασικές εκτάσεις. 

Βόρεια: Δημόσιες δασικές εκτάσεις. 

Νότια; Δημόσιες δασικές εκτάσεις, 
όπως φαίνεται στο παρακάτω τοπογραφικό διάγραμμα, 
που αποτελεί αναπόσπαστο μέρος της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 24 Οκτωβρίου 1995 

Ο Περιφερειακός Διευθυντής 
ΓΕΩΡΓΙΟΣ ΣΜΕΡΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρίθ. 39093 ( 2 ) 

Έγκριση μεταφοράς συντελεστή δόμησης από ακίνητο 
που βρίσκεται εντός του εγκεκριμένου ρυμοτομικού 
σχεδίου του Δήμου Αθηναίων στην οδό Πατρώου αρ. 7 
Πλάκα, μεταξύ των οδών Μητροπόλεως και Απόλλωνος 
και στο οποίο υπάρχει χτίσμα χαρακτηρισμένο ως δια¬ 
τηρητέο από το ΥΠΕΧΩΔΕ (ΦΕΚ 617Δ/80}. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 2300/1995 «Μεταφορά συντε¬ 
λεστή δόμησης και άλλες διατάξεις» (Α’ 69) και ειδικότερα 
τα άρθρα 2, 3 (ενότητα Α παρ. Ια), 6, 7 (παρ. 1, 2Α), 8,9 
και 21 (παρ. 4). 

2. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις με αρ. πρωτ. 28176/26.3.93, 34765/13.9.93 και 
39093/2.10.95 αιτήσεις των Κυριαζή Παναγιώτας, Κυ- 
ριαζή Κλεοπάτρας και Τζώρτζη Κλεοπάτρας. 

4. Την από Ιουλίου 1992 τεχνική μελέτη για το βαρυνό- 
μενο ακίνητο του πολιτικού μηχανικού Αθανασίου Κό- 
ντιζα. 

5. Την από 10.7.1992 έκθεση ελέγχου τίτλων κυριότη¬ 
τας για το βαρυνόμενο ακίνητο του Δικηγόρου Κωνσταντί¬ 
νου Ασημακόπουλου, όπως αυτή συμπληρώθηκε με την 
από 24,8.95 έκθεση τίτλων κυριότητας της δικηγόρου 
Αθηνών Μαρίας Χατζάκη. 

6. Την με αρ. 17427/27.9.95 πράξη συναίνεσης ενώ¬ 
πιον της Συμβολαιογράφου Αθηνών Μαρίας Χρ. Κα- 
λοϊδή. 

7. Την με αρ. 266/34/3.6.93 θετική γνωμοδότηση του 
Κεντρικού Συμβουλίου Χωροταξίας, Οικισμού και Περι¬ 
βάλλοντος, αποφασίζουμε: 

Αρθρο 1 

1. Εγκρίνεται η μεταφορά συντελεστή δόμησης από το 
βαρυνόμενο - διατηρητέο ακίνητο που βρίσκεται εντός 
του εγκεκριμένου ρυμοτομικού σχεδίου του Δήμου Αθη¬ 
ναίων στην οδό Πατρώου αρ. 7, μεταξύ των οδών Μητρο- 
πόλεως και Απόλλωνος, και στο οποίο υπάρχει κτίριο χα¬ 
ρακτηρισμένο ως διατηρητέο με το από 24.10.80 Π.Δ. 
(ΦΕΚ 617Δ/80), όπως το βαρυνόμενο αυτό ακίνητο φαί¬ 
νεται περικλειόμενο με τα στοιχεία Α, Β, Γ, Δ, Α στο σχε¬ 
τικό πρωτότυπο τοπογραψικό διάγραμμα σε κλίμακα 


1:500 και στο σχετικό διάγραμμα κάλυψης σε κλίμακα 
1:50, που θεωρήθηκαν από τον Προϊστάμενο της Δ/νσης 
Τοπογραφικών Εφαρμογών με την 39093/1995 πράξη 
του και που αντίτυπό τους σε φωτοσμίκρυνση δημοσιεύε¬ 
ται με την παρούσα απόφαση. 

Τα ειδικότερα στοιχεία του βαρυνομένου ακινήτου και 
της μεταφοράς συντελεστή δόμησης είναι: 

α. Συνολική επιφάνεια ακινήτου για την οποία, σύμφωνα 
με την από Ιούλιο '92 τεχνική μελέτη Π.Μ. Αθαν. Κόντιζα 
και την 266/93 πράξη γνωμοδότησης του ΚΣΧΟΠ, υφί- 
σταται δικαίωμα μεταφοράς συντελεστή δόμησης με την 
παρούσα απόφαση για 75 τ.μ. (εμβαδόν οικοπέδου). 

β. Όροι δόμησης της περιοχής που βρίσκεται το βαρυ¬ 
νόμενο ακίνητο σύμφωνα με το από 6,7.95 έγγραφο του 
πολεοδομικού γραφείου Πλάκας (αρ. πρωτ. 45285/403/ 
95). 

I. Συντελεστής δόμησης: 3,00. 

II. Ποσοστό επιτρεπόμενης κάλυψης ισογείου 70%, 
ήτοι επιφάνεια 70% χ 75 τ.μ. = 52,50 τ.μ. 

γ. Σύνολο δομήσιμων επιφανειών που μπορούν να πραγ¬ 
ματοποιηθούν στο βαρυνόμενο ακίνητο: 3x75 τ.μ. = 
225,00 τ.μ. εκ των οποίων 52,50 τ.μ. στο ισόγειο και 
255,00 - 52,50 = 172,50 σε ορόφους. 

δ. Σύνολο υφισταμένων δομήσιμων επιφανειών: 152,37 
τ.μ. εκ των οποίων 70,55 τ.μ. στο ισόγειο και 
152,37 - 70,55 = 81,82 τ.μ. στους ορόφους. 

ε. Μεταφερόμενη δομήσιμη επιφάνεια 

225,00-152,37 = 72,63 τ.μ. ορόφων. 

Άρθρο 2 

Εγκρίνεται η έκδοση και χορήγηση τίτλου δικαιώματος 
μεταφοράς συντελεστή δόμησης από το βαρυνόμενο ακί¬ 
νητο του άρθρου 1 υπέρ των: 

1} Κλεοπάτρας Τζώρτζη, χα Τριανταφύλλου για το 1/2 
των 72,63 τ.μ. από ορόφους. 

2) Παναγιώτας ή Γιούλας συζ. Δημοσθένη Κυριαζή για 
το 1/2 των 72,63 τ.μ. από ορόφους, ουγκυρίων και συνδι- 
καιούχων κατ’ ισομοιρία του δικαιώματος Μ.Σ.Δ. 

Αρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 1995 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριβ. 18816/24/95 (3) 

Άρση απαλλοτρίωσης με τροποποίηση Ρ.Σ. Ν. Ιωνίας για 

αποχαρακτηρισμό χώρου σχολείου και πράσινου και 

καθορισμό του σαν Ο.Τ. 417α. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923, 
όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47Α"), όπως 
τροποποιήθηκαν και συμπληρώθηκαν με το υπ' αριθμ. 
1018/71 Ν.Δ/γμα (ΦΕΚ 220Α') και με την παρ. 3 του άρ¬ 
θρου 34 του Ν. 1577/85 (ΦΕΚ 210Α'). 

3. Τις διατάξεις του υπ' αριθμ. 183/1986 Π.Δ/τος (ΦΕΚ 
70Α ) και ειδικότερα το άρθρο 1 παρ. 1 (εδάφιο α). 

4. Την υπ’ αριθμ. 3578/1994 απόφαση του Σ.Τ.Ε. 

5. Την υπ’ αριθμ. 5 της 26ης συνεδρίασης στις 22.9.95 
γνωμοδότηση του Συμβουλίου Χωροταξίας, Οικισμού και 
Περιβάλλοντος, Νομαρχίας Αθηνών. 

6. Τις διατάξεις του Ν. 2218/1994 Ίδρυση Νομαρχια¬ 
κής Αυτοδιοίκησης, τροποποίηση διατάξεων για την πρω¬ 
τοβάθμια αυτοδιοίκηση και την περιφέρεια και άλλες δια¬ 
τάξεις (ΦΕΚ Α' 90/13.6.94) καί τις όμοιες του Ν. 2240/ 
94. Συμπλήρωση διατάξεων για την πρωτοβάθμια αυτο¬ 
διοίκηση και την περιφέρεια και άλλες διατάξεις (ΦΕΚ Α’ 
90/13.6.94), με τις οποίες ιδρύθηκαν οι νομαρχιακές αυ¬ 
τοδιοικήσεις. 

7. Τον ισχϋοντα Οργανισμό Εσωτερικής Λειτουργίας 


των υπηρεσιών της Νομαρχιακής Αυτοδιοίκησης Αθηνών 
(ΦΕΚ 395/Β/11.5.Θ5). 

8. Ότι από τις διατάξεις της απόφασης αυτής δεν προ- 
καλεΐται δαπάνη σε βάρος του προϋπολογισμού του Δή¬ 
μου Ν. Ιωνίας. 

9. Την αρ. 641/5.10.95 απόφαση Νομάρχη Αθηνών 
περί μεταβίβασης αρμοδιοτήτων, αποφασίζουμε: 

1. Την άρση της απαλλοτρίωσης στην ιδιοκτησία Πε- 
τρίδη με τροποποίηση του Ρ.Σ. Ν. Ιωνίας για αποχαρακτη¬ 
ρισμό χώρου σχολείου και πράσινου και καθορισμό του 
σαν Ο.Τ. 417α, όπως φαίνεται στο τοπογραφικό διά¬ 
γραμμα 1:500, που συνοδεύει την απόφαση αυτή και δη¬ 
μοσιεύεται μαζί της. 

2. Η ισχύς της απόφασης αυτής αρχίζει από την ημερο¬ 
μηνία δημοσίευσής της στην Εφημερίδα της Κυβερνή- 
σεως. 

Κατά της απόφασης αυτής επιτρέπεται σύμφωνα με το 
αρ. 18 παρ. 12 του Ν. 2218/94 προσφυγή ενώπιον του 
Γεν. Γραμματέα της Περιφέρειας κατ' εφαρμογή του Ν. 
3200/55 μόνο για παράβαση Νόμου μέσα σε ανατρεπτική 
προθεσμία 30 ημερών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1995 

Με εντολή Νομάρχη 
Ο Πρόεδρος της Ν.Ε. Πολεοδομίας 
Περιβάλλοντος και Έργων Υποδομής 
ΓΙΩΡΓΟΣ ΑΝΑΝΙΑΔΗΣ 








